ועדת הכספים, כנסת 20, פרוטוקול מספר 137, 2015-11-02 13:25

משה גפני: שלום, אני פותח את הישיבה.

משה גפני: אנחנו עוברים לסעיף של חילופי מידע לפי הסכמים בין-לאומיים.

משה גפני: אפשר להגיד מה שביקשנו בישיבה הקודמת ומה הוסכם.

משה גפני: בבקשה.

<אייל לב-ארי: בישיבה הקודמת נותרה עדיין השאלה לגבי העברת המידע האוטומטי, אם לסייג את זה לגבי העברת מידע במפורש - שזו אמנם הכוונה כפי שהוצהר על-ידי האוצר - לתושבי חוץ או להשאיר את זה בנוסח הקיים היום.

<אייל לב-ארי: מה שכן הוכרע בוועדה זה נושא ההסמכה של עובד רשות המיסים על-ידי מנהל הרשות, שיוכל להפעיל את סמכויותיו לפי התיקון בפני הוועדה וההתחייבות בעל פה בפני הוועדה שזה יהיה אכן - - -

משה גפני: אני רואה שמידע אוטומטי נמחק.

משה גפני: מה זה?

<אייל לב-ארי: התיקונים שהוצעו על-ידי האוצר הם מחיקת הסכם FATCA ואת הסכם היישום, שהם ההסכמים החדשים יותר.

משה גפני: זה יבוא בחוק הבא.

משה גפני: לא הסכמנו לזה.

<פרידה ישראלי: כל הדברים שקשורים להסכמי FATCA והסכם היישום, שהוא ההסכם שה-OECD ייצר ומצטרף אליו, יהיו בחוק.

משה גפני: זה לא עכשיו.

<אייל לב-ארי: כרגע זו רק המסגרת.

משה גפני: בחוק הבא.

אורלי לוי אבקסיס: אז רק ניצור את התוכן?

<פרידה ישראלי: אז יהיה את התוכן הספציפי לנושא של הליך איסוף גורף של מידע פיננסי מהמוסדות הפיננסיים, העברה לרשות המיסים לצורך העברתו בהמשך.

<פרידה ישראלי: זו הסדרה באופן כללי של הליך חילופי מידע עם מדינות, אפשרות לחתום הסכמים בין-לאומיים לחילופי מידע וכל כללי הזהירות שחלים בהקשר לזה שדיברנו עליהם, כמו חובת היידוע, אבטחת המידע וכו'.

משה גפני: כרגע מידע לא עובר.

<פרידה ישראלי: אוטומטי – לא.

<פרידה ישראלי: גם אחרי זה לא יעבור.

משה גפני: טוב.

משה גפני: הלאה.

<שגית אפיק: היו שני עניינים בישיבה הקודמת.

<שגית אפיק: האחד הוא כל הנושא של הפרטים של הסכם FATCA והסכם היישום והעברת מידע אוטומטית.

<שגית אפיק: הנושא השני שהעלתה הוועדה, בעקבות הערה של יועצי המס אלברט גמליאל, שיועבר מידע באופן אוטומטי לגבי תושב ישראל למרות שהכוונה היא שידובר אך ורק בתושב חוץ.

<שגית אפיק: אבל כיוון שהמבחנים שלהם לפעמים עלולים להיות מבחנים טיפה כוללניים, היה חשש שאולי תושב ישראל ייפול בגדר הנושא הזה.

<שגית אפיק: באה רשות המיסים, מנהל הכנסות המדינה, והם מציעים עכשיו את התיקון הזה – שאנחנו מורידים מכאן את כל האזכורים של הסכם FATCA, הסכם היישום והנושא של ההעברה האוטומטית.

<שגית אפיק: הכול יעבור לדיון בחקיקה הבאה שתבוא בפניכם, ומה שנשאר זה התיקונים שביקשתים קודם:

<שגית אפיק: הודעה 14 ימים קודם; שההעברה תיעשה על-ידי בעל תפקיד בכיר, שיהיה מנהל האגף למיסוי.

<פרידה ישראלי: בפועל.

<פרידה ישראלי: זה היה בהצהרה לפרוטוקול.

<שגית אפיק: נכון.

<שגית אפיק: הסעיף עצמו אומר שההסמכה תפורסם ברשומות, אבל בעצם ניתנה כאן הצהרה של האוצר שבפועל המינוי יהיה של בעל תפקיד בכיר מהסוג הזה.

<שגית אפיק: התחילה היא ב-1 בינואר 2016 מכיוון שזה מפוצל מחוק ההסדרים.

<שגית אפיק: אבל יחד עם זאת, ביקשו שהחוק יעבור עוד קודם לכן בגלל - - -

משה גפני: למה אתם צריכים שהוא יעבור מהר?

מיקי רוזנטל: זה להסכם של המדינה.

אורלי לוי אבקסיס: רגע, אבל אסור.

אורלי לוי אבקסיס: יצאה הוראה מהיועץ המשפטי לכנסת, ביחד עם יושב-ראש הכנסת, שלא דנים בנושאים שפוצלו עד אחרי התקציב.

<שגית אפיק: זה פוצל מתוך חוק ההסדרים על-ידי ועדת הכספים - - -

אורלי לוי אבקסיס: זה לא משנה.

משה גפני: חברת הכנסת אורלי לוי - - -

אורלי לוי אבקסיס: לא שאני מתנגדת, אבל שלא יהיה פה תקדים.

משה גפני: את מערבת כמה דברים יחד.

מיקי רוזנטל: יש התחייבות של המדינה.

אורלי לוי אבקסיס: אני סומכת עליך, גפני.

אורלי לוי אבקסיס: מראשי ועדות אחרות אני מפחדת.

משה גפני: אני רוצה רק שתדעי, תמונת המצב היא שיש חוקים שפוצלו מחוק ההסדרים והם לא מגיעים עד אחרי התקציב.

משה גפני: זה לא נמצא כאן בוועדות, זה פוצל.

משה גפני: יש חוקים שעברו לוועדות - אושרו במליאת הכנסת והועברו לוועדות.

משה גפני: סמכותה של ועדה להחליט שהיא מפצלת את החוק – לא קשור לפיצול הקודם שדיברתי עליו.

משה גפני: היא לא מספיקה לעשות את זה, היא חושבת שצריך דיון יותר ארוך – היא מפצלת את הסעיף הזה, היא מעבירה את זה לוועדת הכנסת ומביאה את זה למליאה.

משה גפני: היא אומרת: אני מפצלת את זה, לא רוצה לדון בזה עכשיו, רוצה לדון בזה אחר כך.

משה גפני: אבל היא יכולה לעשות את הפעולה ההפוכה: אם זה אצלה על שולחן הוועדה היא מפצלת ואומרת:

משה גפני: אני לא מחכה להצבעה של חוק ההסדרים שיהיה ב-19, אני הולכת לאשר את זה עכשיו.

משה גפני: כבר עשינו את זה עם שלושה חוקים – הוצאנו את זה מחוק ההסדרים, פיצלנו את זה, הבאנו למליאה לאישור וזה אושר.

משה גפני: זה מה שאנחנו רוצים לעשות כאן.

משה גפני: אני לא יודע אם זה מה שנעשה בסוף, אבל זאת הכוונה – לקדם את זה.

<שגית אפיק: הטענה ביחס לחוק ההסדרים - - -

אורלי לוי אבקסיס: אתה יודע מה היה בוועדת הבריאות – באותו יום בוטל הדיון.

אורלי לוי אבקסיס: היועץ המשפטי לכנסת ויושב ראש הכנסת שלחו מכתב.

אורלי לוי אבקסיס: יש לי אותו בווטסאפ, כי התלוננתי על ההתנהלות שהיתה בוועדת הבריאות.

משה גפני: ועדת הבריאות זה לא אנחנו.

אורלי לוי אבקסיס: נכון, לכן אמרתי לך שאני סומכת עליך שתעשה את זה ולא תהיה חותמת גומי.

אורלי לוי אבקסיס: "אכן, כפי שצוין במכתבך, על אף ההחלטה לפצל את הנושא הוא הובא לדיון - - - "

משה גפני: את מי את מקריאה?

אורלי לוי אבקסיס: את איל ינון.

אורלי לוי אבקסיס: "- - - הובא לדיון והצבעה בוועדת העבודה, הרווחה והבריאות בשבוע שעבר ולא לאחר סיום הדיונים בחוק ההסדרים.

אורלי לוי אבקסיס: בכך יש כדי לאיין בפועל את ההסכמות בין הכנסת לבין האוצר ולהעביר את הנושא למסלול של חקיקה רגילה, והדבר אף נוגד את הנוהג בכנסת שלא לדון בתקופת הדיונים בחוק ההסדרים בנושאים שפוצלו ממנו.

אורלי לוי אבקסיס: "

משה גפני: זה משהו אחר.

אורלי לוי אבקסיס: "נוכח האמור החליט יושב-ראש הכנסת שלא להביא נושא זה לדיון במליאת הכנסת בקריאה השניה והשלישית, אלא רק לאחר אישור התקציב והצעת חוק ההסדרים במליאת הכנסת".

אורלי לוי אבקסיס: זה על מה שהיה בוועדת הבריאות, השאלה אם זה לא אותו משקל פה.

<שגית אפיק: לא.

אורלי לוי אבקסיס: "כמו כן, הנחה אותי יושב-ראש הכנסת להסב את תשומת ליבם של כל יושבי-ראש הוועדות ושל משרד האוצר לחומרה שבהתנהלות הזו ולכך שלהבא נוודא שההסכמות בין האוצר לכנסת והחלטות הכנסת בעניין פיצול נושאים מחוק ההסדרים אינן הופכות לפלסתר".

<שגית אפיק: מיד לאחר הקריאה הראשונה קיימה ועדת הכנסת דיונים לאן יועברו נושאי הצעת חוק ההסדרים, לאיזה ועדות.

<שגית אפיק: בין יתר הדיונים עלו בוועדת הכנסת נושאים שוועדת הכנסת סברה שלא נכון שיהיו חלק מחוק ההסדרים, והיא החליטה שהם יפוצלו ויועברו לוועדה בהליך רגיל.

<שגית אפיק: מה שאת מתארת זה שיושב-ראש הוועדה, ככל הנראה, ניסה לעקוף את החלטת ועדת הכנסת ולהעביר - - -

אורלי לוי אבקסיס: וקבעו את זה ביום חמישי אחר הצהרים, בלי שתהיה נוכחות של הציבור בכלל.

<שגית אפיק: המקרה שלנו שונה לחלוטין.

<שגית אפיק: להיפך, אנחנו מרפאים את הפגם שלכאורה יש בחוק ההסדרים, מכיוון שאנחנו לא מצביעים - - -

משה גפני: ועדת הכנסת העבירה אלינו את החוק הזה.

משה גפני: עכשיו אנחנו מחליטים שאנחנו רוצים לאשר את זה קודם.

משה גפני: למה אנחנו רוצים לאשר את זה קודם?

מיקי רוזנטל: הסבירו את זה - המדינה התחייבה.

משה גפני: למה את רוצה לאשר את זה קודם?

משה גפני: אמרת את זה כבר, אבל תגידי בקצרה.

<פרידה ישראלי: יש התחייבות שחתומים עליה מנהל רשות המסים והכלכלן הראשי במענה לדרישות של ה-OECD, הגלובל פורום לשקיפות וחילופי מידע שפועל בחסות ה-OECD.

<פרידה ישראלי: יש לנו התחייבות לתקן את הליקויים שיש לנו בחקיקה בנוגע לשקיפות וחילופי מידע.

<פרידה ישראלי: הנושא של היעדר סעיף הסמכה לחתימה על הסכמים בין-לאומיים הוא אחד הנושאים המרכזיים.

<פרידה ישראלי: היינו אמורים לפנות אליהם עד סוף אוקטובר, אנחנו בדיליי.

משה גפני: אנחנו מתחשבים בבקשתך.

משה גפני: אנחנו גם חושבים שזה נכון, צריך לעמוד בהסכמים אחרי שתוקן כאן העניין, ובעזרת השם, כשיהיה דיון בחוק עצמו שתביאו, בעזרת השם, בחוק הבא נקיים את הדיון המעמיק בעניין הזה.

משה גפני: אני מביא את הצעת החוק לקריאה שניה ושלישית - חילופי מידע עם רשויות מס זרות.

משה גפני: מי בעד אישור הצעת החוק?

משה גפני: מי נגד?

משה גפני: מי נמנע?

משה גפני: בעד – רוב

משה גפני: נמנעים – אין

משה גפני: תודה, הצעת החוק אושרה.

משה גפני: אני מבקש להגיש על זה רביזיה.

משה גפני: תודה רבה, אני נועל את הישיבה.